Róa

**«Róa»** (ոճավորվել է որպես **«RÓA»,** արտասանվում է [ˈrouːa], իսլանդերեն` «թիավարել»), իսլանդական *Væb* երաժշտական դուետի երգը։ Կոմպոզիցիան թողարկվել է 2025 թվականի հունվարի 17-ին, դրա հեղինակներն են Գունար Բյորն Գունարսոնը, Հաուլֆդան Հելգի Մատիասոնը, Ինգի Թոր Գարդարսոնը և Մաթիաս Դավիդ Մատիասոնը։ Իսլանդիան երգը ներկայացրել է  Եվրատեսիլ 2025 երգի մրցույթում։ Իսլանդիայում ազգային աղյուսակում այն զբաղեցրել է առաջին հորիզոնականը։

Երգը գրված է իսլանդերեն և պատմում է դժվարությունների հաղթահարման և երազանքների իրականացման ճանապարհին հաստատակամության մասին։

## Մեղադրանք գրագողության մեջ
*Söngvakeppnin* 2025 երաժշտական մրցույթի մեկնարկի նախօրեին իսլանդական *DV* հրատարակությունը հաղորդել Է, որ «Róa» երգը մեղադրվել է իսրայելցի կատարողներ Իտայ Լևիի և Էյալ Գոլանի «Hatunat HaShana» կոմպոզիցիայի գրագողության մեջ։ Այնուհետև TikTok հարթակում հայտնվել է տեսանյութ, որը համեմատում էր երկու երգերը։ Դուետը հերքել է մեղադրանքները, և Söngvakeppnin-ի տնօրենների խորհուրդը խորհրդատվության է դիմել Իսլանդիայի հեղինակային իրավունքի ընկերությանը (STEF)՝ երգերի միջև նմանության աստիճանը որոշելու համար։ Söngvakeppnin-ի հաղթանակից հետո «Hatunat HaShana» երգի հեղինակը Օֆիր Քոհենը նամակ է ուղարկել՝ պահանջելով, որ Եվրոպական հեռարձակողների միությունը (EBU) հեռացնի «Róa»-ն մրցաշարից, որին Եվրոպական հեռարձակողների միությունը պատասխանել է, որ Քոհենը պետք է կարգավորի հարցը իսլանդական RÚV հեռարձակողի հետ: Արդյունքում RÚV-ն եկել է եզրակացության, որ երգերը չեն պարունակում այնքան նմանություններ, որ համարվեն   գրագողություն։ Նույն կարծիքին է նաև երաժշտագետ Առնար Էգերտ Թորոդսենը (Arnar Eggert Thoroddsen), որը, երկու կոմպոզիցիաներն էլ լսելով, եկել է այն եզրակացությանը, որ իսլանդական երգը գրագողություն չէ։ Նա նաև նշել է, որ Եվրատեսիլում գրագողության մեղադրանքները հազվադեպ են իրական հիմքեր ունենում։

Լեհական ԶԼՄ-ները երգը համեմատել են Տոմաշ Նեչիկի «Cztery osiemnastki» ստեղծագործության հետ։

## Եվրատեսիլ
«Եվրատեսիլ 2025» երգի մրցույթում Իսլանդիայի ներկայացուցչին ընտրելու համար *RÚV*-ի կողմից կազմակերպվել է ազգային ընտրություն՝ *Söngvakeppnin* 2025: Միջոցառումը ներառում էր երկու կիսաեզրափակիչ, որոնք կայացել են 2025 թվականի փետրվարի 8-ին և 15-ին, և եզրափակիչ, որը կայացել է փետրվարի 22-ին Ռեյկյավիկի հյուսիսում գտնվող RVK Studios-ում։ Կիսաեզրափակչի հաղթողները որոշվել են հեռուստաքվեարկության միջոցով, իսկ եզրափակչի արդյունքները՝ միջազգային ժյուրիի յոթ անդամների և հանդիսատեսի քվեարկության համադրությամբ: 2013 թվականից ի վեր առաջին անգամ եզրափակիչը չի ունեցել սուպերեզրափակիչ:

«Róa» երգը պաշտոնապես հայտարարվել է մրցույթի մասնակից 2025 թվականի հունվարի 17-ին՝ *Lögin í Söngvakeppninni* ծրագրում: Մրցույթի շրջանակներում այն հասել է առաջին կիսաեզրափակիչ և ստացել ելույթի հինգերորդ համարը, որի արդյունքում թիմը կարողացել է անցնել եզրափակիչ։ Հետագայում Róa-ն հայտարարվել է մրցույթի հաղթող՝ դառնալով թե՛ ժյուրիի, թե՛ հանդիսատեսի ֆավորիտը, այդպիսով ապահովելով Væb խմբին Եվրատեսիլ 2025 երգի մրցույթում Իսլանդիան ներկայացնելու իրավունքը:

«Եվրատեսիլ 2025» երգի մրցույթը տեղի է ունեցել Շվեյցարիայի Բազել քաղաքի Սուրբ Յակոբշալե արենայում և ներառել է երկու կիսաեզրափակիչ՝ համապատասխանաբար մայիսի 13-ին և 15-ին, իսկ եզրափակիչ՝ 2025 թվականի մայիսի 17-ին: 2025 թվականի հունվարի 28-ին տեղի ունեցած վիճակահանության արդյունքում Իսլանդիան ընտրվել է մասնակցելու առաջին կիսաեզրափակչին և նախատեսված էր ելույթ ունենալ շոուի առաջին կեսին: Ավելի ուշ մրցույթի պրոդյուսերները նշանակել են Իսլանդիային առաջին կիսաեզրափակչի բացման համար. այն ելույթ է ունեցել առաջինը: Երգը հասել է գլխավոր եզրափակիչ: Այն եզրափակիչում զբաղեցրել է տասներորդ տեղը։ Քվեարկության արդյունքների համաձայն՝ երգը ժյուրիից ոչ մի միավոր չի ստացել և հեռուստադիտողներից ստացել է 33 միավոր՝ զբաղեցնելով նախավերջին 25-րդ հորիզոնականը։

## Չարտեր

## Ծանոթագրություններ

Կատեգորիա:2025 սինգլներ
Կատեգորիա:Եվրատեսիլ երգի մրցույթի երգեր
Կատեգորիա:Փոփ երգեր